รัฐบาลไทย-ข่าวทำเนียบรัฐบาล-“เฉลิมชัย” เดินหน้าต่อดันไทยรักษาแชมป์อาเซียนปลอดโรคอหิวาต์แอฟริกา หนุนผลิตสุกรและอุตสาหกรรมแปรรูป150,000 ล้าน
วันพุธที่ 3 กุมภาพันธ์ 2564
“เฉลิมชัย” เดินหน้าต่อดันไทยรักษาแชมป์อาเซียนปลอดโรคอหิวาต์แอฟริกา หนุนผลิตสุกรและอุตสาหกรรมแปรรูป150,000 ล้าน
หนุนผลิตสุกรและอุตสาหกรรมแปรรูป150,000 ล้าน หลัง ครม.อนุมัติงบกลาง 279 ล้านบาท ชดเชยให้เกษตรกรที่ทําลายหมูตามมาตรการป้องกันโรค พร้อมยกระดับมาตรฐานฟาร์มสุกร เผยส่งออกสุกรเพิ่มกว่า 300% มั่นใจปีนี้ขยายตัวต่อเนื่องคู่ค้าทั่วโลกมั่นใจสุกรไทย
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยว่าตามที่ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้มอบนโยบายสร้างวิกฤติในโอกาสโดยสั่งการให้กระทรวงเกษตรและสหกรณ์โดยกรมปศุสัตว์ทํางานเชิงรุกป้องกันการแพร่ระบาดของโรคอหิวาต์แอฟริกาสุกรในพื้นที่ความเสี่ยงสูงโดยเฉพาะจังหวัดที่มีชายแดนติดกับประเทศเพื่อนบ้าน
ในช่วง2ปีที่ผ่านมาประเทศไทยประสบความสําเร็จอย่างต่อเนื่องในการป้องกันการแพร่ระบาดโรคอหิวาต์แอฟริกาในสุกร(ASF)ส่งผลให้ประเทศไทยคงสถานะปลอดโรคอหิวาต์แอฟริกาในสุกรเพียงประเทศเดียวในเอเชียตะวันออกเฉียงใต้แม้ว่าสถานการณ์การแพร่ระบาดของโรคจะกระจายไปกว่า34ประเทศทั่วโลกแล้วก็ตามทําให้การส่งออกสุกรในปีที่ผ่านมาเพิ่มขึ้นมากกว่า300%คิดเป็นมูลค่ากว่า22,000ล้านบาทและเชื่อมั่นว่าการส่งออกในปีนี้จะเพิ่มขึ้น
“เพื่อสร้างงานสร้างรายได้ให้กับเกษตรกรและประเทศชาติและเพิ่มมูลค่าทางเศรษฐกิจที่เกี่ยวข้องกับอุตสาหกรรมการผลิตสุกรและอุตสาหกรรมที่ต่อเนื่องไม่น้อยกว่า150,000ล้านบาทรวมทั้งเป็นการรักษาความมั่นคงด้านอาหารของประเทศโดยเฉพาะในช่วงวิกฤตโควิด19ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์จึงเสนอมาตรการต่อเนื่องต่อคณะรัฐมนตรีจนเห็นชอบเมื่อวันที่2กุมภาพันธ์ที่ผ่านมาอนุมัติงบประมาณรายจ่ายประจําปีงบประมาณพ.ศ. 2564งบกลางรายการเงินสํารองจ่ายเพื่อกรณีฉุกเฉินหรือจําเป็นเพื่อเป็นค่าใช้จ่ายในการป้องกันโรคอหิวาต์แอฟริกาในสุกรสําหรับค่าชดใช้สุกรที่ถูกทําลายตามมาตรา13 (4)แห่งพระราชบัญญัติโรคระบาดสัตว์พ.ศ. 2558วงเงินงบประมาณทั้งสิ้น279,782,374บาทให้แก่เกษตรกรที่ได้รับผลกระทบจากมาตรการป้องกันโรคอหิวาต์แอฟริกาในสุกรซึ่งกระทรวงเกษตรและสหกรณ์โดยกรมปศุสัตว์สามารถสกัดกั้นการแพร่ระบาดของโรคอหิวาต์แอฟริกาโดยได้สําเร็จสามารถลดจํานวนประชากรของสุกรที่มีความเสี่ยงสูงในพื้นที่จังหวัดที่มีชายแดนติดกับประเทศเพื่อนบ้านอัตราร้อยละ15ใน27จังหวัด108อําเภอเกษตรกรประมาณ6,485รายจํานวนสุกรประมาณ77,578ตัว”นายอลงกรณ์กล่าว
นอกจากนี้ได้มอบหมายให้กระทรวงเกษตรและสหกรณ์ดําเนินการยกระดับมาตรการจัดการฟาร์มเลี้ยงสุกรให้ได้มาตรฐานเพื่อเตรียมความพร้อมในการป้องกันโรคระบาดสัตว์ที่อาจเกิดขึ้นในอนาคตโดยเฉพาะในเกษตรกรรายย่อยที่มีการเลี้ยงแบบเปิดซึ่งเป็นกลุ่มที่มีความเสี่ยงสูงในการติดเชื้อและอาจเป็นพาหะในการแพร่กระจายเชื้อโรคในวงกว้างอีกด้วย
สําหรับการดําเนินการลดจํานวนประชากรของสุกรที่มีความเสี่ยงสูงในพื้นที่อาศัยอํานาจตามพระราชบัญญัติโรคระบาดสัตว์พ.ศ. 2558มาตรา13 (4)และกฎกระทรวงกําหนดค่าชดใช้ราคาสัตว์ที่ถูกทําลายอันเนื่องจากเป็นโรคระบาดหรือมีเหตุอันสงสัยว่าเป็นโรคระบาดหรือสัตว์หรือซากสัตว์ที่เป็นพาหะของโรคระบาดพ.ศ. 2560กําหนดให้ชดใช้ราคาแก่เจ้าของสัตว์หรือซากสัตว์สามในสี่ของราคาสัตว์หรือซากสัตว์ซึ่งขายได้ในตลาดท้องที่ก่อนเกิดโรคระบาดโดยการชดใช้ราคาสัตว์ผู้ว่าราชการจังหวัดจะเป็นผู้แต่งตั้งคณะกรรมการประเมินราคาสัตว์ประกอบด้วยสัตวแพทย์1คนพนักงานฝ่ายปกครองท้องที่หรือพนักงานส่วนท้องถิ่นอย่างน้อย2คนเป็นกรรมการอย่างไรก็ตามกระทรวงเกษตรฯจะเร่งประสานหน่วยงานที่เกี่ยวข้องดําเนินการชดเชยตามระเบียบฯโดยเร็วเพื่อบรรเทาผลกระทบของเกษตรกรจากมาตรการป้องกันการแพร่ระบาดโรคอหิวาต์สุกรแอฟริกาต่อไป.